**Mesto Vrútky**

 Predkladacia správa

Určené:

 ***na zasadnutie Mestskej rady vo Vrútkach dňa 15.6.2022 a***

***Mestského zastupiteľstva vo Vrútkach dňa 21.06.2022***

Názov materiálu:

**Informácia o výsledku kontroly športovej infraštruktúry na základných školách v meste Vrútky vykonanej NKÚ SR**

Dôvodová správa:

Na základe ukončenej kontroly športovej infraštruktúry na základných školách v meste Vrútky vykonanej Najvyšším kontrolným úradom SR má kontrolovaný subjekt povinnosť informovať mestské zastupiteľstvo o výsledku kontroly a o prijatých opatreniach .

Návrh na uznesenie:

**Mestská rada Vrútky**

**I.odporúča MsZ zobrať na vedomie**

Informáciu o výsledku kontroly športovej infraštruktúry na základných školách v meste Vrútky vykonanej NKÚ SR a prijatých opatreniach na odstránenie kontrolou zistených nedostatkov.

**Mestské zastupiteľstvo Vrútky**

**I.berie na vedomie**

Informáciu o výsledku kontroly športovej infraštruktúry na základných školách v meste Vrútky vykonanej NKÚ SR a prijatých opatreniach na odstránenie kontrolou zistených nedostatkov.

Vo Vrútkach, dňa 10.06.2022

Spracovala: Ing.Mgr.Anna Sviteková

Predkladá: Ing.Mgr.Anna Sviteková

...................................................

 podpis predkladateľa

*Dôvodová správa*

 V čase od 09.02.2022 do 06.05.2022 bola podľa poverenia predsedu NKÚ SR vykonaná kontrola športovej infraštruktúry na základných školách v meste Vrútky. Kontrola sa zamerala na zabezpečenie obnovy športovej infraštruktúry ZŠ samosprávou a jej využiteľnosť pre podporu a rozvoj športu. Kontrola preukázala, že poskytnutá dotácia prispela k zlepšeniu športovej infraštruktúry v ZŠ H.Zelinovej tým, že došlo k rekonštrukcii už existujúcej budovy telocvične, ktorá si vyžadovala značnú finančnú investíciu v dôsledku stavu poznačeného jej vekom.

Kontrolou prijatia a použitia verejných prostriedkov neboli zistené nedostatky. V katastri nehnuteľností nie je zápis správy majetku. Mesto Vrútky v procese verejného obstarávania od uchádzačov vyžadovalo doklady, ktoré neboli povinní dokladovať. NKÚ SR dal mestu za účelom eliminácie nedostatkov dve odporúčania, na základe ktorých sú prijaté opatrenia:

1. Zabezpečiť, aby vo výzvach na predkladanie ponúk bola informácia, že uchádzač nie je povinný predkladať písomné doklady v zmysle osobitných predpisov – zákona o byrokracii. T : ihneď
2. Overiť a zabezpečiť zápis správy majetku v zmysle zákona o majetku obcí a katastrálneho zákona aj u iných mestom zriadených subjektov. T : 31.08.2022